Diari Oficial de la Generalitat Valenciana


Sumari del DOGV 9756, del 30-12-2023 (2023/13233)

RESOLUCIÓ de 20 de desembre de 2023, del director general d'Esport, per la qual es convoquen subvencions destinades a entitats locals per a l'execució del programa de prescripció d'activitat i exercici físic orientat a la salut denominat «En moviment», per a l'execució del Pla de recuperació, transformació i resiliència, dins del Component 26 en el territori de la Comunitat Valenciana finançat per la Unió Europea - Next Generation EU, per a l'any 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9756

Data del DOGV
:   30-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13732


Data del document
:   20-12-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 20 de desembre de 2023, del director general d'Esport, per la qual es convoquen subvencions destinades a entitats locals per a l'execució del programa de prescripció d'activitat i exercici físic orientat a la salut denominat «En moviment», per a l'execució del Pla de recuperació, transformació i resiliència, dins del Component 26 en el territori de la Comunitat Valenciana finançat per la Unió Europea - Next Generation EU, per a l'any 2024. [2023/13013]  
I. En la Resolució, de 27 de juny de 2023, de la consellera d'Educació, Cultura i Esport, per la qual s'aproven les bases reguladores i es convoquen les subvencions destinades a entitats locals per a l'execució del programa de prescripció d'activitat i exercici físic orientat a la salut denominat «En moviment», per a l'execució del Pla de recuperació, transformació i resiliència, dins del Component 26 en el territori de la Comunitat Valenciana finançat per la Unió Europea - Next Generation EU, i s'aprova la modificació del Pla estratègic de subvencions d'esta Conselleria, s'establix en el seu apartat cinqué:  
  
Es delega en la persona titular de la direcció general amb competència en matèria d'esport la facultat de concedir o denegar estes ajudes, i se li dona autoritat per a adoptar les mesures oportunes per al compliment i l'aplicació d'esta resolució i per a resoldre totes les incidències.  
  
En el cas que per part de la Conferència Sectorial o per alguna instrucció del Consell Superior d'Esports es produïra alguna variació en les condicions d'esta ajuda europea, especialment quant als imports, terminis d'execució o terminis de justificació, es delega en el director general amb competència en matèria d'esport per a modificar estes bases i convocatòria en este sentit.  
II. El Consell de la Unió Europea, en l'annex revisat de la Decisió d'execució del Consell per la qual es modifica la Decisió d'execució del Consell (UE) (ST 10631/2021; ST 10139/0568 GAF 1 REV 1), de 13 de juliol de 2021, relativa a l'aprovació de l'avaluació del Pla de recuperació i resiliència d'Espanya, assenyala en relació amb la inversió 1 (C26.I1) - Pla de digitalització del sector esport que «la implementació de la reforma estarà acabada a tot tardar el 30 de setembre de 2025».  
  
III. La Comissió Sectorial d'Esport, en la seua reunió de 15 de desembre de 2023, ha aprovat que es modifique l'Acord de la Conferència Sectorial d'Esport, de 9 de maig de 2022, relatiu a la distribució territorial i els criteris de repartiment del Pla de recuperació, transformació i resiliència del projecte C26.I01.P02 per a la digitalització de la prescripció de l'activitat física: «Les activitats que es preveja executar a càrrec d'estos crèdits hauran d'estar finalitzades abans del 30 de setembre de 2025».  
IV. Per a donar resposta a l'ampliació del termini d'execució anterior, es fa necessària una nova convocatòria per a l'any 2024, d'acord amb les bases reguladores establides en la Resolució, de 27 de juny de 2023, de la consellera d'Educació, Cultura i Esport, per la qual s'aproven les bases reguladores de les subvencions destinades a entitats locals per a l'execució del programa de prescripció d'activitat i exercici físic orientat a la salut denominat «En moviment», per a l'execució del Pla de recuperació, transformació i resiliència, dins del Component 26 en el territori de la Comunitat Valenciana finançat per la Unió Europea - Next Generation EU.  
V. Les ajudes convocades per esta resolució no requerixen ser notificades a la Comunitat Europea per no reunir els requisits de l'article 107 del Tractat de funcionament de la Unió Europea, segons disposa el Decret 128/2017, de 29 de setembre, del Consell, ja que estes no suposen cap avantatge econòmic, ja que les entitats a les quals van dirigides les subvencions no desenvolupen activitats econòmiques en les quals s'oferisquen al mercat béns o serveis, motiu pel qual no hi ha possibilitat de falsejament de la competència.  
Per tot això, i en virtut de l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'apartat cinqué de la Resolució, de 27 de juny de 2023, de la consellera d'Educació, Cultura i Esport, per la qual s'aproven les bases reguladores i es convoquen les subvencions destinades a entitats locals per a l'execució del programa de prescripció d'activitat i exercici físic orientat a la salut denominat «En moviment», per a l'execució del Pla de recuperació, transformació i resiliència, dins del Component 26 en el territori de la Comunitat Valenciana finançat per la Unió Europea - Next Generation EU, resolc:  
  
  
Primer. Objecte  
1. Convocar la concessió de subvencions destinades a l'execució del Pla de recuperació, transformació i resiliència dins del Component 26 Foment del Sector de l'Esport - C26 I01. P02 Digitalització. Prescripció d'activitat i exercici físic, per a la realització de les actuacions necessàries per a complir els objectius del PRTR per a l'any 2024. Estes subvencions estaran destinades a entitats locals per a l'execució del programa de prescripció d'activitat i exercici físic orientat a la salut denominat «En moviment».  
2. L'àmbit d'aplicació s'establix en programes per a desenvolupar entre l'1 de gener i el 31 d'octubre de 2024.  
  
Segon. Finalitat  
Les actuacions previstes tenen un caràcter esportiu beneficiós per a la salut i han d'enquadrar-se en la creació d'almenys una unitat d'activitat i exercici físic (UAEF) en cada municipi o mancomunitat de municipis, en el marc i en les condicions establides en el Pla autonòmic de prescripció d'activitat i exercici físic orientat a la salut denominat «En moviment» (DOGV 9624, 23.06.2023).  
  
Tercer. Entitats beneficiàries i requisits  
1. Podran ser beneficiaris d'estes subvencions els municipis, les mancomunitats de municipis i les entitats locals menors de la Comunitat Valenciana, així com organismes i entitats del sector públic adscrites a les anteriors, que s'adherisquen al conveni per a realitzar un programa de prescripció d'activitat i exercici físic orientat a la salut denominat «En moviment», i que desenvolupen les actuacions necessàries per a la implantació i execució, en el seu àmbit territorial, del programa «En moviment», amb la creació d'almenys una unitat d'activitat i exercici físic (UAEF), i que puguen tindre la condició d'entitat beneficiària per no concórrer cap de les circumstàncies que ho impedixen, que es detallen en l'article 13 de la Llei 38/2003, de 17 de novembre, general de subvencions.  
2. Les entitats locals hauran d'adherir-se al Conveni entre la Generalitat, a través de les conselleries de Sanitat Universal i Salut Pública i d'Educació, Cultura i Esport, i la Federació Valenciana de Municipis i Províncies per a realitzar un programa de prescripció d'activitat i exercici físic orientat a la salut des d'Atenció Primària del Sistema Valencià de Salut en els municipis de la Comunitat Valenciana denominat «En moviment» (DOGV 9623, 22.06.2023), mitjançant acord plenari de l'òrgan competent municipal.  
3. Per a poder ser beneficiàries, les entitats locals hauran de complir les condicions següents i presentar:  
a) El certificat d'acord plenari o de l'òrgan competent de l'entitat local, d'adhesió al conveni del programa de prescripció d'activitat i exercici físic denominat «En moviment» i el compromís de creació d'almenys una unitat d'activitat i exercici físic (UAEF) en el seu àmbit territorial.  
b) El certificat de disposar d'almenys una persona preparadora física professional responsable de la coordinació de la UAEF, d'acord amb el que es disposa en la normativa vigent d'ordenació de l'exercici de les professions de l'esport i l'activitat física a la Comunitat Valenciana (Llei 2/2022, de 22 de juliol, de la Generalitat, d'ordenació de l'exercici de les professions de l'esport i l'activitat física a la Comunitat Valenciana (DOGV 9391, 26.07.2022)).  
c) El certificat d'estar tots els professionals de l'esport i l'activitat física que participen en el programa i les activitats col·legiats en el col·legi professional corresponent o disposar d'una assegurança de responsabilitat civil derivada de la seua professió o equivalent. La col·legiació o assegurança no serà exigible quan el professional siga empleat públic al servei de l'ajuntament del municipi o de l'entitat local corresponent. En este cas, serà aplicable la normativa relativa a la responsabilitat patrimonial del personal al servei de les administracions públiques.  
d) El programa de prescripció d'activitat i exercici físic «En moviment» amb la creació d'una unitat d'activitat i exercici físic (UAEF) en el seu àmbit territorial: justificació, objectius, protocols, digitalització, difusió i avaluació i pressupost.  
  
Quart. Crèdit pressupostari  
1. La quantia global màxima que es concedirà en esta convocatòria ascendix a 1.200.000 euros, que es finançaran de la manera següent:  
a) 400.000 euros o l'import final resultant no executat dels crèdits procedents de PRTR, de l'aplicació pressupostària 20.05.57.291.22 del capítol IV, línia S9152 dels pressupostos de la Generalitat per a l'any 2023.  
b) 800.000 euros a càrrec de fons propis de l'aplicació pressupostària P10300588 457A00 del capítol IV, línia S0055 del projecte de pressupostos de la Generalitat per a 2024.  
2. Esta convocatòria de subvencions es realitza pel procediment de tramitació anticipada d'expedient de despesa, previst en l'article 41 de la Llei 1/2015, modificat per l'article 3 del Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a fer costat a la recuperació de la crisi conseqüència de la COVID-19, per haver-hi previsió reiterada en exercicis anteriors, associada al programa pressupostari, de crèdit adequat i suficient per a la cobertura pressupostària de la despesa de què es tracte en els pressupostos de la Generalitat.  
3. En exercicis anteriors ha existit en el programa pressupostari associat una dotació econòmica en la corresponent llei de pressupostos de la Generalitat.  
4. El projecte de pressupostos de la Generalitat per a l'exercici 2024 preveu una línia de subvenció S0055 en l'aplicació pressupostària Y12029645 457A00, dotada amb un import de 800.000 euros.  
5. No obstant això, l'import global màxim de les ajudes convocades per esta resolució quedarà condicionat a l'existència de crèdit adequat i suficient per a atendre-les en la llei de pressupostos de la Generalitat que resulte aprovada per a l'exercici 2024.  
6. Una vegada aprovada i publicada l'esmentada llei de pressupostos, per resolució del director general d'Esport es donarà publicitat a la línia pressupostària concreta i als imports globals màxims definitius destinats a la concessió de les subvencions previstes en esta convocatòria, en cas que estos imports siguen superiors a les dotacions que figuren en els paràgrafs anteriors per a les línies esmentades.  
  
  
Cinqué. Termini i manera de presentar les sol·licituds  
1. El termini de presentació de les sol·licituds per a esta convocatòria finalitzarà el 29 de febrer de 2024. L'incompliment d'este termini o la presentació de la sol·licitud de manera diferent de l'electrònica que es determina en el paràgraf següent comportarà l'exclusió d'esta convocatòria.  
2. Les sol·licituds de subvenció es presentaran exclusivament per mitjans electrònics, de conformitat amb el que s'establix en l'article 14.2 de la Llei 39/2015, d'1 d'octubre, del procediment administratiu comú de les administracions públiques, i hauran de ser subscrites per qui exercisca la representació legal de l'entitat, segons la normativa d'aplicació. Per a això s'accedirà a l'apartat de serveis en línia de la seu electrònica de la Generalitat, accessible a través d'https://sede.gva.es en l'apartat «Ajudes, beques i subvencions» en el procediment corresponent a esta convocatòria o s'accedirà directament a través del següent enllaç: https://www.gva.es/va/inicio/procedimientos'id\_proc=23360. S'haurà de seleccionar l'opció «Tramitar amb certificat», omplir les dades de la sol·licitud general de subvenció telemàtica i adjuntar els documents indicats en la base desena de la Resolució, de 27 de juny de 2023, per la qual s'aproven les bases reguladores.  
  
3. La sol·licitud degudament omplida i signada de l'annex II de la Resolució, de 27 de juny de 2023, per la qual s'aproven les bases reguladores, ha d'incloure:  
a) Les dades generals de l'entitat sol·licitant de la subvenció i del seu representant.  
b) El correu electrònic que es fixa per a rebre informació relativa a este procediment.  
c) La data de l'acord o acte de l'òrgan competent de l'entitat, que aprova la sol·licitud de la subvenció i el compromís d'execució:  
- La sol·licitud de la subvenció i la designació de qui exercirà la representació de l'entitat sol·licitant, facultat per a formular-la i realitzar les actuacions que se'n deriven.  
- El compromís d'executar l'actuació subvencionada, en les condicions fixades en la convocatòria, i de conformitat amb les normes aplicables al PRTR i al Mecanisme de recuperació i resiliència de la UE, si s'obté l'ajuda.  
- El compromís del sol·licitant de finançar la part no subvencionada per la Generalitat i de dotar de crèdit el pressupost o obtindre el finançament necessari de manera adequada perquè puguen complir-se els terminis d'esta convocatòria, en el cas que encara no es dispose d'esta dotació o finançament.  
- El compromís de concedir els drets i accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats estatals o de la Comunitat Valenciana exercisquen les seues competències en relació amb estes ajudes.  
- Compromís del representant, en nom de l'entitat sol·licitant, d'adoptar les mesures necessàries per a previndre i detectar el frau la corrupció, i de comunicar, si és el cas, a les autoritats pertinents els incompliments observats.  
d) L'autorització, si és el cas, perquè la Conselleria obtinga telemàticament els certificats que acrediten que el sol·licitant es troba al corrent de les seues obligacions tributàries i davant de la Seguretat Social.  
  
e) La declaració relativa al fet que l'entitat sol·licitant no es troba compresa en cap de les causes que impedixen obtindre la condició de beneficiari de subvencions públiques assenyalades en la Llei 38/2003, general de subvencions, i especialment en l'article 13.  
f) La declaració relativa a la sol·licitud o l'obtenció d'altres ajudes per a l'actuació per a la qual se sol·licita subvenció.  
g) Les administracions públiques presentaran la declaració relativa al fet que l'entitat sol·licitant disposa, o està en condició de disposar, en el moment de resultar beneficiària de l'ajuda, del pla de mesures antifrau al qual es referix l'article 6.1 de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència. Este pla l'ha d'aportar l'entitat beneficiària a l'òrgan concedent en el termini de tres mesos des de la publicació de la concessió en el DOGV i sempre abans del moment de la justificació.  
h) Declaració responsable del representant, en nom de l'entitat sol·licitant, de no incórrer en doble finançament i que no consta risc d'incompatibilitat amb el règim d'ajudes d'estat de la UE.  
  
i) Declaració responsable del representant, en nom de l'entitat sol·licitant, d'accedir a la cessió i el tractament de dades amb les finalitats expressades en l'apartat 2.d i 3 de l'article 22 del Reglament (UE) 2021/242, del Parlament Europeu i del Consell, de 12 de febrer de 2021, pel qual s'establix el Mecanisme de recuperació i resiliència.  
  
4. La sol·licitud comportarà l'opció d'autorització expressa a l'òrgan instructor perquè obtinga de manera directa les acreditacions del compliment de les obligacions tributàries. Si no es dona en la sol·licitud la corresponent l'autorització expressa, l'entitat interessada estarà obligada a aportar els documents acreditatius, de conformitat amb el que es preveu en l'article 28.3 de la Llei 39/2015, d'1 d'octubre, del procediment administratiu comú de les administracions públiques, i 95.1 de la Llei 58/2003, de 17 de desembre, general tributària.  
  
D'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de l'entitat interessada, l'òrgan gestor del procediment estarà autoritzat a obtindre directament l'acreditació del compliment de les obligacions amb la Seguretat Social. En cas d'oposar-se al fet que l'òrgan instructor obtinga directament esta informació, haurà de manifestar-ho expressament en la sol·licitud i estarà obligada a aportar els documents corresponents.  
  
5. Quan la sol·licitud no reunisca els requisits o falte algun document complementari dels exigits, es requerirà a l'entitat interessada que l'esmene en el termini de 10 dies, amb la indicació que, si no ho fa, es considerarà que desistix de la petició, amb resolució prèvia dictada a este efecte, de conformitat amb el que es preveu en els articles 68 i 73 de la Llei 39/2015, d'1 d'octubre, del procediment administratiu comú de les administracions públiques.  
  
Sisé. Documentació que ha d'adjuntar-se a les sol·licituds  
Juntament amb la sol·licitud de la subvenció formulada en el document model que figura com a annex II de la Resolució, de 27 de juny de 2023, per la qual s'aproven les bases reguladores, les entitats hauran d'aportar necessàriament la documentació següent:  
a) Certificat de l'acord plenari o de l'òrgan competent de l'entitat local, d'adhesió al conveni del programa de prescripció d'activitat i exercici físic denominat «En moviment» i el compromís de creació d'almenys una unitat d'activitat i exercici físic (UAEF) en el seu àmbit territorial.  
b) Certificat de disposar d'almenys una persona preparadora física professional responsable de la coordinació de la UAEF, d'acord amb el que es disposa en la normativa vigent d'ordenació de l'exercici de les professions de l'esport i l'activitat física a la Comunitat Valenciana (Llei 2/2022, de 22 de juliol, de la Generalitat, d'ordenació de l'exercici de les professions de l'esport i l'activitat física a la Comunitat Valenciana (DOGV 9391, 26.07.2022)).  
c) Certificat d'estar tots els professionals de l'esport i l'activitat física que participen en el programa i les activitats col·legiats en el col·legi professional corresponent o disposar d'una assegurança de responsabilitat civil derivada de la seua professió o equivalent. La col·legiació o assegurança no serà exigible quan el professional siga empleat públic al servei de l'ajuntament del municipi o de l'entitat local corresponent. En este cas, serà aplicable la normativa relativa a la responsabilitat patrimonial del personal al servei de les administracions públiques.  
  
d) Programa de prescripció de l'activitat i l'exercici físic «En moviment» amb la creació d'una unitat d'activitat i exercici físic (UAEF) en el seu àmbit territorial: justificació, objectius, protocols, digitalització, difusió i avaluació i pressupost.  
e) Dades de domiciliació bancària a través del següent enllaç: https://sede.gva.es/va/inicio/procedimientos'id\_proc=22863, de què serà necessari presentar el justificant de registre d'entrada. No serà necessari si el compte en qüestió ja està donat d'alta en la Generalitat per haver-se presentat en una altra convocatòria. No obstant això, haurà d'indicar-se en la sol·licitud general de subvenció telemàtica el número de compte.  
f) Documentació acreditativa del fet que es troben al corrent de les obligacions tributàries i davant de la Seguretat Social, en el cas que no s'haja autoritzat l'òrgan gestor per a obtindre esta documentació.  
g) Quan la tramitació electrònica s'haja realitzat a través del certificat digital de la persona representant, i no el de l'entitat, s'haurà d'adjuntar la seua capacitat de representació, en cas que no conste en la Direcció General d'Esport, mitjançant l'alta en el Registre electrònic de representació de la Generalitat o qualsevol altra modalitat de representació que es considere oportuna, d'acord amb els articles 34 i següents del Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i d'acord amb els articles 5 i següents de la Llei 39/2015, d'1 d'octubre, del procediment administratiu comú de les administracions públiques.  
  
h) Altres documents que acrediten o justifiquen les dades declarades en el projecte de l'activitat presentada.  
i) Declaració responsable de la persona representant, en nom de l'entitat sol·licitant (model de l'annex III de la Resolució, de 27 de juny de 2023, per la qual s'aproven les bases reguladores), del compliment del principi de «no causar un perjudici significatiu al medi ambient» en el sentit establit en l'article 2.6 del Reglament (UE) 2021/241, del Parlament Europeu i del Consell, de 12 de febrer de 2021.  
  
  
  
  
  
Seté. Barem aplicable i determinació de la quantia de la subvenció  
  
1. La comissió de valoració i seguiment, segons la prelació establida en la base quarta, haurà de tindre en compte els criteris objectius d'atorgament de la subvenció següents:  
1.1. D'entre les sol·licituds presentades per les entitats locals que hagen tingut un altre conveni signat amb la Conselleria de Sanitat Universal i Salut Pública per a programes d'exercici físic supervisat o programes municipals d'activitat física i salut, amb anterioritat a l'adhesió al conveni del programa de prescripció d'activitat i exercici físic denominat «En moviment» o s'hi hagen adherit l'any 2023:  
  
a) Se sumen totes les quantitats sol·licitades de totes les entitats.  
b) Es dividix l'import global màxim de la convocatòria entre la suma de totes les quantitats sol·licitades de totes les entitats, i s'obté un coeficient.  
c) El coeficient obtingut en l'apartat b anterior s'aplicarà a la quantitat sol·licitada per cada entitat.  
1.2. Una vegada s'hagen concedit les ajudes a totes les entitats que, reunint els requisits, estan previstes en l'apartat anterior, la quantitat disponible resultant es distribuirà entre les entitats locals amb programes similars d'activitat i exercici físic coordinats entre el municipi o la mancomunitat i el centre de salut corresponent, dins del marc de la Xarxa Salut de la Conselleria de Sanitat, d'acord amb l'aplicació dels criteris establits anteriors.  
  
1.3. Finalment, si encara hi ha disponibilitat pressupostària, es farà una distribució entre les sol·licituds presentades per la resta de les entitats locals, d'acord amb l'aplicació dels criteris establits anteriors.  
  
2. S'establixen els següents límits de subvenció:  
- La subvenció concedida no podrà superar, en cap cas, el 60 % del cost total del pressupost presentat. El 40 % restant serà aportació de l'entitat local beneficiària.  
- S'establix una quantitat màxima de subvenció de 25.000 € per entitat local.  
3. Una vegada aplicat el càlcul, s'ajustaran els imports en aquells casos en què la quantitat resultant supere l'import de subvenció sol·licitada per l'entitat o supere els límits dels condicionants esmentats en l'apartat anterior.  
4. Una vegada finalitzada la valoració, l'import total màxim fixat en esta convocatòria es distribuirà entre les entitats beneficiàries tenint en compte els criteris especificats en este article.  
  
Huité. Resolució de concessió i termini  
1. Una vegada formalitzats els actes d'instrucció corresponents, la comissió tècnica d'avaluació haurà d'elevar, a través de l'òrgan instructor, la proposta de concessió o denegació a la persona titular de la direcció general amb competència en matèria d'esport, que haurà de resoldre sobre l'ajuda i determinar-ne la quantia.  
2. La persona titular de la direcció general amb competències en matèria d'esport exercix, per delegació del conseller, la competència per a resoldre la concessió o la denegació de les sol·licituds presentades en el termini màxim de tres mesos a comptar de la publicació de la convocatòria en el Diari Oficial de la Generalitat Valenciana.  
3. Les sol·licituds sobre les quals no recaiga una resolució expressa en el termini de tres mesos des de la publicació de la convocatòria s'entendran denegades per silenci administratiu negatiu, sense perjudici de l'obligació legal de resoldre establida en la Llei 39/2015, del procediment administratiu comú de les administracions públiques.  
  
Nové. Obligacions de les entitats beneficiàries  
1. Són obligacions de les entitats beneficiàries d'estes subvencions les previstes en la Llei 1/2015, de 6 de febrer, de la Generalitat, en els preceptes bàsics de la Llei 38/2003, de 17 de novembre, i el seu reglament de desplegament, en les normes que regulen el Mecanisme de recuperació i resiliència, així com en la resta de la normativa aplicable, en estes bases i en les resolucions de concessió i especialment les següents:  
a) Executar les actuacions objecte de la subvenció, amb ple respecte a les condicions establides en estes bases. Hauran de realitzar les actuacions dins del termini establit, i articular els procediments de gestió i control que garantisquen el bon ús i l'aplicació de les ajudes a l'execució del programa.  
b) Justificar documentalment l'execució de l'actuació i el compliment dels requisits i les condicions previstos, en la forma que regulen estes bases.  
c) Comunicar a la conselleria convocant l'obtenció d'altres subvencions, ajudes, ingressos o recursos per a la mateixa finalitat, provinents de qualsevol administració o ens públic o privat. Esta comunicació haurà d'efectuar-se tan prompte com se'n conega la concessió. En cas que no hi haja altres subvencions, ajudes, ingressos o recursos, s'haurà de presentar una declaració responsable en estos termes.  
  
d) Garantir el respecte al principi de no causar dany significatiu al medi ambient (principi DNSH) i la metodologia de seguiment per a l'acció pel clima (coeficient climàtic), segons es disposa en el Pla de recuperació, transformació i resiliència; en el Reglament (UE) 2021/241, del Parlament Europeu i del Consell, de 12 de febrer de 2021, i la seua normativa de desplegament, i, en particular, en la comunicació de la Comissió «Guia tècnica sobre l'aplicació del principi de no causar dany significatiu al medi ambient (principi DNSH)», en virtut del Reglament relatiu al Mecanisme de recuperació i resiliència, així com amb el que requerix la decisió d'execució del Consell relativa a l'aprovació de l'avaluació del Pla de recuperació i resiliència d'Espanya.  
  
e) Assegurar la regularitat de les despeses, garantint el respecte a la normativa reguladora de les ajudes d'Estat i el compliment de la normativa europea i nacional aplicable, i, en particular, la de contractes. Al llarg del procés, adoptaran mesures eficaces i proporcionades relatives a evitar el frau, la corrupció, els conflictes d'interessos o el doble finançament.  
f) Justificar en els termes establits en estes bases la realització de les actuacions, facilitant les comprovacions encaminades a validar la realització correcta de les actuacions objecte de l'ajuda i aportant a este efecte qualsevol documentació que li siga requerida, així com els valors dels indicadors, les metes i els objectius efectivament assolits.  
  
g) Subministrar a la Generalitat la informació relativa a l'execució del programa. A este efecte, seran responsables immediats de la fiabilitat de la informació, i efectuaran un seguiment actiu de l'execució de les actuacions subvencionades, de manera que coneguen i puguen informar en tot moment dels avanços del programa.  
h) Disposar d'una adequada pista d'auditoria de les actuacions realitzades en el marc d'esta subvenció, i subministrar la informació i la documentació de suport precisa perquè les autoritats competents puguen comprovar el compliment efectiu de les obligacions de l'entitat beneficiària.  
Este subministrament s'haurà de dur a terme, si és el cas, en els termes, el format i les condicions que establisquen el Ministeri de Política Territorial, el Ministeri d'Hisenda i Funció Pública o altres autoritats nacionals o europees, i de conformitat amb la normativa nacional i de la Unió Europea. En particular, hauran de subministrar tota la informació que siga necessària en els sistemes d'informació i seguiment del Mecanisme de recuperació i resiliència, així com la informació prevista en la base setena.  
i) Sotmetre's a les actuacions de comprovació i control financer que puga realitzar la direcció general competent en matèria d'esport, la Intervenció General de la Generalitat, la Sindicatura de Comptes i el Tribunal de Comptes. Igualment, se sotmetran a les actuacions d'inspecció i investigació previstes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana.  
j) Complir amb la normativa esportiva recollida en la Llei 2/2011, de març, de la Generalitat, de l'esport i l'activitat física de la Comunitat Valenciana, i en el Decret 2/2018, de 12 de gener, del Consell, pel qual es regulen les entitats esportives de la Comunitat Valenciana.  
Així mateix, se sotmetran a les actuacions dels òrgans de control de la Comissió Europea i a qualssevol altres actuacions de comprovació i/o control financer que puguen realitzar els òrgans de control competents, tant nacionals com europeus, d'acord amb el que s'establix en la normativa aplicable a la gestió de les ajudes cofinançades amb fons europeus, i hauran d'aportar per a això qualsevol informació que se'ls requerisca. En este sentit, serà aplicable el que es preveu en l'article 22.2.e del Reglament (UE) 2021/241, del Parlament Europeu i del Consell, de 12 de febrer de 2021.  
k) Custodiar i conservar la documentació de l'activitat finançada de conformitat amb la normativa estatal i autonòmica aplicable, i d'acord amb l'article 132 del Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió Europea per un període mínim de cinc anys.  
l) Procedir al reintegrament dels fons percebuts quan es donen les circumstàncies previstes en estes bases i en els supòsits previstos en la normativa aplicable.  
2. A més de les anteriors, seran obligacions de les entitats beneficiàries les recollides en les normes aprovades, o en les que es puguen aprovar, en l'àmbit estatal o europeu, en relació amb la gestió dels fons associats al Pla de recuperació, transformació i resiliència del Govern d'Espanya.  
Així mateix, seran obligacions de les entitats beneficiàries les que s'assenyalen en les instruccions que puguen rebre de les autoritats nacionals i europees de gestió o de certificació dels fons associats al PRTR, o les que els transmeta la Conselleria de Cultura i Esport per pròpia iniciativa o en nom d'aquelles. En particular, les relatives a contribuir als objectius de canvi climàtic, al que s'establix en relació amb el principi de no causar dany significatiu (principi de DNSH), evitar conflictes d'interessos, frau, corrupció o no concurrència de doble finançament, entre altres.  
3. Les entitats beneficiàries hauran de complir les obligacions d'informació, comunicació i publicitat que les autoritats competents establisquen relatives al finançament del Mecanisme de recuperació i resiliència, tot això de conformitat amb el que es disposa en l'article 9 de l'Ordre HFP/1030/2021, de 29 de setembre.  
A este efecte, han d'adoptar mesures d'informació, comunicació i visibilitat de les actuacions finançades (bàners en webs o aplicacions informàtiques, cartells informatius, plaques, publicacions impreses i electròniques, material audiovisual, anuncis i insercions en premsa, certificats, etc.), incloent-hi els següents logos:  
a) L'emblema de la Unió Europea.  
b) Juntament amb l'emblema de la Unió, s'haurà d'incloure el text «Finançat per la Unió Europea-Next Generation EU».  
c) S'hauran de tindre en compte les normes gràfiques i els colors normalitzats establits en l'annex I del Reglament d'execució 821/2014, de la Comissió, de 28 de juliol de 2014, pel qual s'establixen disposicions d'aplicació del Reglament (UE) 1303/2013, del Parlament Europeu i del Consell, quant a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions i el sistema per al registre i l'emmagatzematge de dades.  
També es pot consultar la pàgina web següent: https://ceice.gva.es/va/accions/esport  
d) Així mateix, s'haurà d'incloure el logotip oficial del Pla de recuperació, transformació i resiliència del Regne d'Espanya, i una referència a la gestió per part de la Conselleria de Cultura i Esport de la Generalitat Valenciana.  
4. A l'efecte d'auditoria i control, i segons el que s'establix en l'article 22 del Reglament (UE) 2021/241, del Parlament Europeu i del Consell, de 12 de febrer de 2021, les dades dels perceptors finals d'estes ajudes seran públiques.  
  
Desé. Procediment de pagament  
1. El lliurament de les subvencions es produirà amb justificació prèvia documental de les despeses corresponents al programa «En moviment» i la creació de la UAEF objecte de la subvenció.  
El pagament de la subvenció requerirà que l'entitat beneficiària complisca els requisits següents:  
a) Trobar-se al corrent en el compliment de les obligacions tributàries i de la Seguretat Social i no ser deutor per resolució de procedència de reintegrament.  
b) Trobar-se al corrent en el compliment de l'obligació de rendició dels comptes anuals a la Sindicatura de Comptes.  
2. Una vegada finalitzat el termini de justificació, i en el cas que l'import justificat siga inferior a la subvenció concedida, o es produïsca la concurrència d'altres ajudes que pogueren superar el cost de les actuacions, l'aportació de la Generalitat es minoraria en la quantia corresponent, i el beneficiari, si és el cas, hauria de reintegrar les quantitats corresponents i els interessos de demora des del moment del pagament de la subvenció.  
  
Onzé. Justificació de la subvenció  
1. Les entitats beneficiàries hauran de presentar la documentació justificativa següent a través dels mitjans electrònics,   
  
https://www.gva.es/va/inicio/procedimientos'id\_proc=19479  
a.1) Memòria d'actuació justificativa en la qual es farà constar els beneficis del programa subvencionat i dels resultats obtinguts en la creació de la unitat d'activitat i exercici físic (UAEF), amb el detall dels indicadors de seguiment i d'avaluació especificats en el Pla autonòmic de prescripció d'activitat i exercici físic orientat a la salut denominat «En moviment».  
a.2) Memòria econòmica justificativa del cost del programa subvencionat i la creació de la unitat d'activitat i exercici físic (UAEF), que haurà de contindre:  
- El certificat de la despesa realitzada i finançada amb la subvenció concedida i es detallaran altres ingressos o subvencions que financen els programes, amb indicació de l'import i la seua procedència (annex V).  
- Relació de despeses degudament ordenades i numerades, amb especificació de qui les percep, els imports corresponents i la data de pagament, i s'haurà de fer constar que les factures justificatives corresponen efectivament a pagaments realitzats i derivats de la finalitat per a la qual va ser concedida la subvenció (annex VI).  
En les despeses, haurà d'identificar-se'n el creditor, el document, l'import, la data d'emissió i la data de pagament. Quan haja sigut finançat, a més de la subvenció amb altres fonts de finançament, haurà d'acreditar-se en la justificació l'import, la procedència i l'aplicació d'estos fons a les activitats subvencionades.  
- Les corresponents factures expedides i rebudes en format electrònic de les despeses imputades a la subvenció. En el cas de no disposar de factures en format electrònic, la persona representant de l'entitat podrà signar-les electrònicament en un únic document en format PDF, i en el mateix ordre en què apareixen en la relació de despeses.  
  
2. Els justificants integrants de cada compte justificatiu hauran de complir els requisits establits en el Reial decret 1619/2012, de 30 de novembre, pel qual s'aprova el règim pel qual es regulen les obligacions de facturació.  
3. El termini de presentació de les justificacions requerides finalitzarà el 31 d'octubre de 2024.  
  
Dotzé. Despeses subvencionables  
1. Seran despeses subvencionables les despeses de l'execució del programa de prescripció d'activitat i exercici físic orientat a la salut denominat «En moviment», que de manera indubtable responguen al funcionament, la realització i el compliment dels objectius de la convocatòria, i que resulten estrictament necessaris i es realitzen en el termini establit en la present convocatòria.  
Les despeses subvencionables hauran de constar en la comptabilitat de l'entitat beneficiària, haver-se determinat d'acord amb les normes comptables aplicables, complir la legislació fiscal i social aplicable i ser raonables i justificades segons els principis de bona gestió financera, d'economia i d'eficiència.  
2. Seran despeses subvencionables, entre altres, les següents:  
a) Despeses salarials o honoraris dels professionals de l'esport i l'activitat física que desenvolupen i participen en el programa i de la persona coordinadora de la UAEF.  
b) Eines digitals que tinguen la consideració de despesa corrent i siguen necessàries per a la gestió i l'execució del programa «En moviment» i seguiment de les persones usuàries per part de la UAEF.  
  
c) Adquisició de material esportiu i equipaments esportius, no inventariable, exclusivament per al programa. En el cas de l'equipament esportiu, hauran de seguir les directrius d'uniformitat, logotips i imatge establits en la base setena punt 3.  
d) Altres despeses derivades de la gestió del programa i les seues activitats.  
3. No seran despeses subvencionables, entre altres, les següents:  
a) Adquisició d'immobilitzat, material o immaterial de tota mena.  
b) Adquisició de béns destinats a la venda.  
c) Aportacions a sistemes complementaris de pensions.  
d) Multes i recàrrecs per pròrroga i constrenyiments imposats per qualsevol administració pública.  
e) Els bitllets emesos i no utilitzats.  
f) Indemnitzacions per raó de servei que superen les quanties màximes establides per la legislació vigent de l'impost sobre la renda de les persones físiques (IRPF). En cas de presentar-se, es computaran exclusivament per estes quanties màximes.  
g) Despeses sumptuàries (tabac, regals, menjars) no imprescindibles per als fins del desenvolupament del programa subvencionat.  
h) Despeses socials (beques, primes per assegurances de vida), excepte la quota a la Seguretat Social i altres cotitzacions socials.  
i) Despeses financeres i interessos deutors dels comptes bancaris.  
j) Indemnitzacions per acomiadament.  
k) Acomptes reintegrables.  
l) Despeses generades fora del període objecte de la subvenció.  
4. Respecte de l'Impost sobre el Valor Afegit (IVA):  
a) Si l'entitat beneficiària només fa operacions declarades exemptes en virtut del que es disposa en l'article 20.1.13 de la Llei 37/1992, de 28 de desembre, de l'Impost sobre el Valor Afegit, es podrà justificar íntegrament a càrrec de la subvenció concedida l'IVA suportat.  
  
b) Si l'entitat beneficiària fa també operacions no declarades exemptes, només podrà justificar a càrrec de la subvenció concedida l'IVA suportat no deduïble derivat d'estes operacions, per aplicació del percentatge de prorrata que s'aplique.  
  
Tretzé. Pla de control  
1. La documentació justificativa permetrà comprovar l'execució del programa de prescripció d'activitat i l'exercici físic orientat a la salut denominat «En moviment» subvencionat; no obstant això, la direcció general amb competència en matèria d'esport podrà adoptar les mesures que considere oportunes per a l'adequat control de la seua execució.  
  
2. Finalitzades les actuacions subvencionades per part de la direcció general competent en matèria d'esport, es realitzaran les actuacions de control material de tots els projectes subvencionats, de conformitat amb el que s'establix en l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. El centre directiu responsable de la gestió d'estes subvencions durà a terme la comprovació material de l'execució efectiva de la subvenció mitjançant el pla de control següent:  
  
a) Tipus de control: durant el primer semestre de 2025 es realitzarà un control sobre el terreny, relatiu a controlar si l'entitat beneficiària ha donat a la subvenció atorgada la publicitat en el seu web. En el cas de no tindre web, se li demanaran fotografies o documentació en què apareguen els logos de la base setena d'esta ordre.  
b) Criteris de selecció de la mostra: el control s'estendrà a un mínim del 25 % de l'import de totes les subvencions concedides.  
Les actuacions descrites en este apartat s'inclouran en el pla de control que elabore la direcció general competent en matèria d'esport en 2024.  
  
Catorzé. Conflicte d'interessos  
1. Les entitats beneficiàries hauran d'adoptar totes les mesures necessàries per a previndre qualsevol situació en la qual la imparcialitat i l'objectivitat en l'execució de l'acció puguen estar compromeses per raons d'interés econòmic, afinitats polítiques, vincles familiars o afectius o qualsevol altre interés compartit.  
2. A este efecte, hauran de comunicar oficialment a l'òrgan gestor, sense demora, tota situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir esta situació. L'incompliment d'esta obligació pot suposar una infracció a l'ordenament jurídic vigent.  
  
Quinzé. Mitjans de notificació i publicació  
1. La notificació de cadascun dels tràmits d'este procediment es farà per mitjans electrònics. Es realitzarà en la seu electrònica de la Generalitat, https://sede.gva.es, i en la pàgina web de la Vicepresidència Primera i Conselleria de Cultura i Esport, https://cultura.gva.es/va/web/deporte/, excepte la notificació de la resolució de concessió, que es publicarà en el Diari Oficial de la Generalitat Valenciana.  
2. D'acord amb el que es disposa en els articles 18 i 20 de la Llei 38/2003, de 17 de novembre, la conselleria amb competències en matèria d'esport haurà de remetre a la Base de dades nacional de subvencions la informació sobre les convocatòries i resolucions de concessió recaigudes en el marc d'estes bases, segons el que es preveu en el Reial decret 130/2019, de 8 de març.  
L'extracte d'esta convocatòria es publicarà en el Diari Oficial de la Generalitat Valenciana i la Base de dades nacional de subvencions.  
  
  
Setzé. Accés als models normalitzats i als tràmits electrònics d'este procediment  
Tots els impresos que figuren en esta convocatòria estaran a la disposició de les entitats interessades en la seu electrònica o en el portal institucional de la Generalitat en internet, i s'hi podrà accedir en l'adreça web: http://www.gva.es/va/inicio/procediments'id\_proc=23369  
  
Setzé. Transparència, subministrament d'informació i dades obertes  
  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les obligacions següents:  
  
1. Donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de la subvenció, incloent-hi l'emblema de la UE amb una declaració de finançament adequat que diga (traduïda a les llengües locals quan siga procedent) «finançat per la Unió Europea - Next Generation EU», junt amb el logotip del PRTR, en compliment dels requisits de comunicació establits en l'Ordre HFP/1030/2021 i el logotip de la Generalitat Valenciana en mitjans de difusió com cartells, materials impresos, mitjans electrònics o audiovisuals i en qualsevol altre mitjà de publicitat que es faça de l'activitat subvencionada.  
  
2. Subministrar a l'entitat concedent, amb un requeriment previ, tota la informació que siga necessària perquè esta complisca les obligacions que preveu la Llei de transparència, en el termini de 15 dies hàbils des del requeriment.  
3. La disposició dels nous conjunts de dades que es generen per a la formalització i el desenvolupament de les subvencions atorgades per l'Administració de la Generalitat, sempre que siga possible, com a conjunt de dades obertes.  
  
Desseté. Protecció de dades  
Les subvencions objecte de la convocatòria requerixen el tractament de dades de representants de les entitats sol·licitants, membres de la comissió tècnica d'avaluació i de tercers, en els termes següents:  
a) Responsable del tractament: Vicepresidència Primera i Conselleria de Cultura i Esport.  
b) Categoria i origen de les dades que s'han de tractar: dades personals identificatives, de contacte i de qualsevol altra naturalesa que siguen recollides bé a través de formularis o de consulta a plataformes autonòmiques d'interoperabilitat (d'ara en avant, PAI) o a altres administracions públiques o bé mitjançant documentació entregada per representants de les entitats sol·licitants. Si la documentació presentada conté dades de terceres persones, abans de la comunicació d'estes dades a la Conselleria, les persones representants de les entitats sol·licitants han d'informar estes persones del tractament de les seues dades per part de la Conselleria, en els termes previstos en este apartat.  
c) Finalitats del tractament i base jurídica: amb base jurídica en el compliment d'una missió realitzada en interés públic, en exercici de poders públics i en el compliment de les obligacions legals segons les bases reguladores d'esta convocatòria i altres normes aplicables, incloent-hi les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades en el DOGV a l'efecte de notificació, en la pàgina web de la Conselleria https://cultura.gva.es/va/, en el portal de transparència de la Generalitat Valenciana i en el Sistema Nacional de Publicitat de Subvencions.  
d) Persones destinatàries de les dades: les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, la Delegació de Protecció de Dades i altres tercers subjectes de dret privat amb interés legítim i/o dret d'accés en el procediment. Si és el cas, les dades podran ser tractades per tercers encarregats del tractament.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'estes dades a la Conselleria comportarà les conseqüències que preveu l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que preveu la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
- Tràmit electrònic accessible en la següent adreça: https://www.gva.es/va/inicio/procedimientos'id\_proc=19482  
- Enviant la petició a qualsevol de les adreces següents: postal: plaça de Nules, 2. 46334 València  
- De manera presencial a través del registre.  
L'exercici dels drets requerix la identificació inequívoca de la persona interessada o del seu representant.  
i) Dret a reclamar: la persona interessada pot presentar una reclamació davant de l'Agència Espanyola de Protecció de Dades, a través de la seu electrònica accessible en la pàgina https://www.aepd.es, si considera que no s'han atés els seus drets o que s'ha vulnerat el tractament de les seues dades personals. Prèviament, pot contactar amb la Delegació de Protecció de Dades de la Generalitat a través de elf@ryw.hw o dirigint-se al passeig de l'Albereda, 16 - 46778 València.  
De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició s'haurà d'interposar davant el vicepresident primer i conseller de Cultura i Esport, en el termini d'un mes a comptar des de l'endemà de la publicació d'esta resolució en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació d'esta resolució en el Diari Oficial de la Generalitat Valenciana.  
  
València, 20 de desembre de 2023.- El director general d'Esport. (P. D. Resolució de 27.06.2023, DOGV 9635, 10.07.2023): Luis Cervera Torres.